Фридрих Хьолдерлин
Половината на живота

Превод от немски: Чило Шишманов, —

chitanka.info

Със жълти круши

и пълен с диви рози

брегът във езерото висне,

вий, нежни лебеди,

пияни от целувки,

потапяте глава

в светата трезвена вода.

Горко ми, де ли ще намеря,

щом дойде зимата, цветята,

де слънчевия блясък

и сянката на земята?

Стените се издигат

безмълвни и студени, скърцат

ветропоказателите само.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.